Source: http://politeia.org.ro/stiri-revista-presei/revista-presei-10-septembrie-condamnatul-isi-cere-public-aministia-prin-oug/59444/
Timestamp: 2019-03-21 15:45:31+00:00

Document:
Revista Presei – 10 septembrie. Condamnatul își cere public aministia, prin OUG! | PoliteiaWorld
Home » Stiri / Revista Presei	» Revista Presei – 10 septembrie. Condamnatul își cere public aministia, prin OUG!
Buna dimineata intr-o zi de luni, 10 septembrie! Vremea va fi caldă în cea mai mare parte a țării, cu valori maxime de temperatură de până la 23-28 de grade Celsius în jumătatea nordică și 28-33 de grade în cea sudică. Cele mai scăzute valori se vor înregistra în depresiunile din estul Transilvaniei și în nordul Moldovei, iar cele mai ridicate în zonă Luncii Dunării. Din punct de vedere al aspectului vremea va fi doar ușor instabilă în vestul, centrul și în nordul teritoriului, unde local în special după-amiază se vor produce unele averse slabe de ploaie însoțite de descărcări electrice, în timp ce în sud și în est astfel de fenomene vor avea loc numai cu totul izolat Potrivit vremea ido vremea pentru data de 10 septembrie la București va fi călduroasă. Cerul va fi în mare parte senin, iar aspectul general al vremii este de caniculă continuă. Temperaturile maxime și minime se vor încadra între 27°C și 15°C, iar vântul va sufla slab cu o viteză între 10 şi 15 km/h. Dacă ziua va fi cât se poate de frumoasă, ei bine, ploile își vor face apariția pe timpul nopții la București. Cantitățile de ploaie vor atinge 2 l/m
Cu tancul peste impostura din educaţie. Cum a re-feudalizat PSD universităţile Anul şcolar şi universitar 2018/2019 începe, ca de fiecare dată din 2012 încoace, cu un nou tun pesedist, o ordonanță care elimină competiția sănătoasă din universități. Educaţia nu putea să scape, ca restul domeniilor pârjolite de imbecilitatea mafiotă a pesediştilor. Cu o mică diferenţă, totuşi: în educaţie opoziţia tace, oamenii „decenţi” din sistem tac şi ei. În justiţie, economie, finanţe, energie, sănătate, muncă, mediu, agricultură se mai aude câte o voce. În educaţie se tace vinovat se tace din prostie sau ignoranţă, din cârdăşie sau comoditate. Sau poate oamenii „decenţi” din educaţie nu sunt tocmai decenţi? Rezultatul e acelaşi: PSD parazitează, prin legi cu dedicaţie, toate ţesuturile României. Pe banii voştri dau pensii şi salarii, concedii şi frigidere clientelei de partid, pe banii pentru sănătatea voastră îşi îngraşă conturile, pe banii de educaţie îşi servesc sindicaliştii fideli sau directorii militanţi, pe banii cercetării hrănesc impostura. Despre ce este vorba de data asta? Guvernul a adoptat o ordonanţă care desăvârşeşte feudalizarea universităţilor. De acum înainte posturile din universităţi pot fi ocupate prin examen, nu doar prin concurs. În locul deschiderii posturilor într-un mod transparent şi ocuparea acelor posturi prin concurs deschis, de acum înainte: nişte şefuleţi din universităţi decid în lipsa oricărei transparenţe, persoana care cred ei că trebuie promovată; O bagă într-o sală, îi dau un „examen” scos din burdihanele lor savante şi… gata. L-am făcut pe Xulescu profesor. Pe viaţă. Până acum, procedurile publice şi transparente puse în practică de mine, au dus, de exemplu, la situaţia în care Emilia Şercan (nu ştiu de unde are atâta perseverenţă, dar îmi doresc să aibă în continuare) a demonstrat, chiar în timpul suţinerii, că unul dintre mulţii imbecili publici ai PSD susţinea o teză plagiată. Cred că asta a speriat de moarte mafiile pesediste care, iată, au luat măsuri. De acum, totul se va face pe şest. Cum era înainte? Conform Legii educaţiei nr. 1 şi a HG 457/2011 toate posturile erau scoase la concurs transparent. Integral: https://www.g4media.ro
Mihai Șora: Nu uitaţi ce s-a întâmplat la Colectiv! Filosoful Mihai Şora a scris duminică dimineaţă pe contul său de Facebook, referitor la incendiul de la un bloc din sectorul 5 Capitală, că, în România, „corupţia ucide, nenoroceşte vieţi, calcă în picioare oamenii”, iar astfel suntem nevoiţi să pronunţăm zilnic propoziţia „se putea şi mai rău”. „Un bloc a ars ieri în Bucureşti. Bloc nou. Doi oameni au ajuns la spital, câţiva au primit îngrijiri medicale la faţa locului. Zeci de familii au văzut pierind în flăcări toată agoniseala lor de-o viaţă. După şase ani de la darea în folosinţă a imobilului, încă nu primiseră contractul de vânzare-cumpărare. Plăteau ratele direct la «dezvoltatorul» imobiliar”, a scris Mihai Şora pe contul său de Facebook. Acesta spune că, în România, corupţia ucide şi nenoroceşte vieţi şi transmite că nu ar trebui să uităm incendiul de la Colectiv. De asemenea, scriitorul îşi continuă postarea cu un mesaj al Alexandrei Furnea, una dintre supravieţuitoarele de la incendiul din Clubul Colectiv, care povesteşte chinurile prin care a trecut după tragedie. Nouă persoane au avut nevoie de îngrijiri medicale, două ajungând la spital după ce un un bloc situat pe strada Iordache Năstase din Capitală a fost cuprins de flăcări. Locatarii blocului susţin că imobilul a fost construit fără autorizaţie, iar proprietarii nu au acte pentru locuinţe, motiv pentru care nu au putut face nici asigurări. De asemenea, ei reclamă că nu există contract pentru furnizarea de energie electrică, alimentarea cu curent făcându-se pe organizare de şantier. Integral: https://www.digi24.ro
Răsplata pentru bugetele uriașe: Firea, sprijinită de 31 de actori și oameni de cultură. Mulți dintre ei au beneficiat de finanțări de la Primăria București 31 de actori, șefi de teatre și oameni de cultură au semnat o scrisoare de susținere pentru Gabriela Firea în contextul conflictului deschis cu Liviu Dragnea. Scrisoarea reprezintă o adevărată odă pentru primarul Bucureștiului, cu formulări precum un om care apreciază la adevarata valoare munca noastră” sau ”Perfomanţele doamnei Primar General, Gabriela Firea, după doar doi ani de mandat, trebuie respectate, apărate şi continuate”. Semnatarii scrisorii citate de Adevărul elogiază ”viziunea clară” a lui Firea în domeniul cultural și dezvăluie principalul motiv al susținerii pentru aceasta: ”Instituţiile de artă şi cultură din Bucureşti au beneficiat, în aceşti doi ani, de bugete generoase în contextul proiectelor propuse şi a investiţiilor programate”. Printre semnatarii scrisorii se numără personaje din lumea culturală care au beneficiat din sumele uriașe aruncate de Primăria București pentru spectacole, teatre și instituții culturale,, unii dintre ei fiind chiar numiți de Firea la șefia unor instituții de spectacole sau făcuți cetățeni de onoare: Alexandru Arșinel, Marius Bodochi, George Costin, Monica Davidescu, Horia Gârbea, Sanda Ladoși, George Mihaiță, Bogdan Stanoevici, Gabriela Szabo, Aurelian Temișan. Integral: https://www.g4media.ro
Klaus Iohannis, făcut iar şah-mat de PSD în problema numirii noului procuror-şef DNA Numirea procurorului-şef al DNA se face în baza Legii 303/2004, privind statul judecătorilor şi procurilor. E una dintre cele trei legi ale Justiţiei modificate de majoritatea PSD-ALDE anul trecut, dar care n-a intrat încă în vigoare, fiind contestată de Opoziţie la CCR şi retrimisă de Iohannis în Parlament pentru reexaminare. Legea 303/2004, în forma ei actuală, îi oferă preşedintelui dreptul de a refuza de câte ori doreşte propunerile venite de la Ministerul Justiţiei pentru şefia DNA. Aşadar, conform legii actuale, şeful statului o poate respinge pe Adina Florea, o propunere contestată vehement în mediul online, în special de susţinătorii lui Iohannis. Numai că legea actuală, care îi lasă preşedintelui puteri nemărginite de refuz, are mari şanse să nu mai fie în vigoare la sfârşitul lunii, deci peste câteva zile. Aşa cum aminteam mai sus, PSD a ciuntit Legea 303/2004 în Parlament, lăsându-i lui Iohannis dreptul de a refuza doar o singură dată propunerea pentru şefia DNA. În acest moment, legea se află pe masa CCR, care o va judeca pe 18 septembrie. Foarte probabil, CCR va decide că modificarea operată de PSD e constituţională. De ce? Pentru că CCR a mai analizat această lege în urma unor contestaţii făcute de PNL şi USR, pe care le-a respins. Dacă CCR va consfinţi că Iohannis poate refuza doar o singură dată propunerea venită de la ministrul Justiţiei, şeful statului are la dispoziţie 10 zile să promulge noua formă a legii. Aşadar, noile prevederi vor intra în vigoare la sfârşitul lunii septembrie. Decizie grea pentru Iohannis Să ne mutăm la calendarul de la Ministerul Justiţiei. Adina Florea va fi audiată de CSM pe data de 27 septembrie. În 2 octombrie, CSM va trimite avizul către Ministerul Justiţiei, condus de Tudorel Toader. Avizul e consultativ, dar obligatoriu din punct de vedere procedural. Însă pe data de 2 octombrie, e foarte probabil să avem în vigoare noua formă a Legii 303/2004, care îi lasă lui Iohannis doar o singură posibilitate de refuz. Pentru a ajunge la şefia DNA, Adina Florea trebuie să primească avizul CSM, care oricum e consultativ, dar trebuie bifat ca procedură. Decizia finală o va lua Iohannis, care va trebui să împace din nou constrângerile juridice cu exigenţele propriului electorat. Legea în baza căreia se va face numirea – care a diminuat consistent rolul preşedintelui – e pe masa CCR şi e foarte probabil să intre în vigoare fix înainte ca Iohannis să ia o decizie. Integral: https://adevarul.ro
Cum a pus majoritatea PSD-ALDE pumnul în gura Opoziției încă din prima săptămână a sesiunii parlamentare: Respingerea comisiilor de anchetă privind violențele de la miting și pesta porcină, sancțiuni pentru deputați și eliminarea sistemului de vot electronic în Senat Majoritatea PSD-ALDE a luat o serie de măsuri împotriva partidelor de opoziție în prima săptămână a noii sesiuni parlamentare care a început pe 3 septembrie. Astfel, au fost respinse solicitările de înfiinţare a comisiilor de anchetă privind pesta porcină şi violenţele din 10 august, a fost modificat regulamentul Camerei Deputaților astfel încât deputaților ”care tulbură activitatea” plenului le va putea fi interzis accesul în Parlament, au fost respinse cererile de audiere a ministrului de Interne Carmen Dan în Senat și a premierului Viorica Dăncilă în Camera Deputaților, iar sistemul de vot electronic din Senat a fost eliminat pentru cel puțin o lună și jumătate. Camera Deputaţilor a decis modificarea regulamentului propriu care prevede sancţionarea deputaţilor care tulbură activitatea Parlamentului, inclusiv cu suspendarea temporară a participării acestora la o parte sau la toate activităţile forului legislativ pentru o perioadă cuprinsă între două şi treizeci de zile lucrătoare. Un articol prevede că este interzisă desfăşurarea de bannere şi pancarte în plen. S-au înregistrat 166 de voturi “pentru”, 100 împotrivă şi o abţinere. Propunerile de modificare a Regulamentului Camerei Deputaţilor aparţin preşedintelui Comisiei pentru regulament, social-democratul Eugen Nicolicea. “Este interzisă perturbarea activităţii parlamentare, proferarea de insulte sau calomnii, atât de la tribuna Camerei, cât şi din sala de şedinţe a plenului, a comisiilor sau a celorlalte organisme de lucru ale Parlamentului. Preşedintele de şedinţă cheamă la ordine deputatul care tulbură dezbaterile sau creează dezordine. În cazul în care, după chemarea la ordine, deputatul continuă să se abată de la regulament sau împiedică în orice mod desfăşurarea normală a lucrărilor, preşedintele de şedinţă retrage cuvântul, iar dacă acesta persistă dispune eliminarea din sală. Secretarul general asigură fără întârziere punerea în aplicare a unei astfel de măsuri disciplinare cu ajutorul personalului DAI al Camerei Deputaţilor”, prevede proiectul de hotărâre adoptat în acest sens. Potrivit acestuia, în cazul în care tulburarea persistă şi se produce o perturbare a activităţii parlamentare, iar aceasta compromite continuarea dezbaterilor, preşedintele de şedinţă, în vederea restabilirii ordinii, suspendă reuniunea pentru o perioadă de timp determinată sau o închide. Aceasta se reia la convocarea preşedintelui de şedinţă. Integral: https://www.g4media.ro
Legea insolvenței: Cum arată propunerile Ministerului FinanțelorMinisterul Finanţelor vrea să stabilească un termen de maximum 30 de zile în care să fie judecate cererile de trecere la faliment pentru firmele aflate în insolvenţă. În plus, Comisia de Prognoză vrea ca firmele care sunt în insolvenţă de mai mult de 5 ani şi au datorii la stat să intre automat în faliment. Alte măsuri propuse de Ministerul Finanţelor arată că administratorul judiciar va avea dreptul de a urmări operaţiunile derulate de debitoare, în condiţiile în care până acum administratorul special nu era supravegheat de administratorul judiciar, arată o analiză realizată de G4Media.ro şi Supervizor.ro. Modificări propuse de Ministerul Finanţelor Publice Administratorul judiciar va avea dreptul (sau chiar obligaţia) de a urmări operaţiunile derulate de debitoare. Până acum, administratorul special nu era supravegheat de administratorul judiciar. O modificare neclară se referă la cazul în care debitoarea se cere în insolvenţa, iar “cuantumul creanţelor bugetare ar trebui să fie mai mic de 50% din totalul creanţelor debitoarei”. Se înţelege că nu te poţi cere în insolvenţă dacă ai doar datorii la stat! Instanţa nu va mai putea desemna în funcţia de administratorul judiciar provizoriu un practician propus de debitoare. Este o super-modificare ce vine în sprijinul creditorilor, dar care probabil nu va fi agreată de UNPIR. Administratorul judiciar provizoriu întocmeşte raportul privind cauzele insolvenţei şi identifică persoanele vinovate de intrarea firmei în incapacitate de plată. Fiind propus de debitoare (la ora actuală), acesta nu acuză decât foarte rar administratorii societăţii. Creditorul care are şi calitatea de administrator special nu va putea vota cu privire la deciziile referitoare la activitatea curentă a debitorului. O măsură aparent benefică, dar care va putea fi fentată uşor, fie prin cesionarea creanţei, fie prin numirea unui interpus ca administrator special. Apar restricţii la desemnarea Comitetului Creditorilor, în sensul că nu vor mai putea fi aleşi creditori aflaţi în relaţii de afiliere cu debitorul insolvent. Ideea este bună – se elimină posibilitatea ca debitoarea să controleze Comitetul Creditorilor (cum se întâmplă acum la multe insolvenţe). Integral: https://www.capital.ro
Putregaiul din PSD și inocența mimată a Gabrielei Firea Încep acest comentariu de sfârșit de săptămână prin a repeta ceea ce am mai spus de câteva ori de când a devenit public conflictul pe viață și pe moarte ce o opune pe d-na Gabriela Vrânceanu Firea domnului Liviu Nicolae Dragnea. Și anume că nu cred deloc în inocența și bunele intenții ale primarului general al Capitalei. Mă îndoiesc profund de faptul că d-na Firea ar fi cu adevărat preocupată de binele partidului, cu atât mai puțin de acela al românilor, nu am nici cel mai mic dubiu că de sâmbătă, 1 septembrie încoace nu asistăm decât la o aprigă și înverșunată reglare de conturi. Sunt ferm convins că o eventuală victorie a Gabrielei Firea nu va aduce cu sine nimic bun pentru PSD. Nici europenizarea partidului, nici debarasarea de esența lui profund comunistoidă. Unei clientele politice pervertite până în măduva oaselor d-na Firea îi va substitui, în caz de victorie, o alta. De exact aceeași non-valoare nu doar intelectuală, ci și morală. Sigur, pentru moment, d-na Gabriela Firea înregistrează victorie după victorie. În primul rând, la capitolul imagine. Experiența ei de om de televiziune își spune cuvântul. Gabriela Firea are grijă să producă zilnic câte o dezvăluire. Are grijă ca cea de a doua zi să fie mai teribilă decât aceea din ziua precedentă. D-na Firea mimează într-un fel echidistanța și își îngăduie luxul de a mai spune din când în când câte ceva rău și despre președintele Iohannis, făcând pe principiala. Neuitând să precizez îndată că nu dorește în ruptul capului să candideze în anul 2019 la președinție. Însă lupta ei cu Instituția Prezidențială nu este la fel de înverșunată ca aceea în care s-a angajat și pare că se afundă tot mai adânc dl. Liviu Nicolae Dragnea. Care fiind în mod evident depășit de situație i-a chemat în ajutor pe cine? Pe total decredibilizații Viorica Vasilica Dăncilă, Tudorel Toader si Eugen Orlando Teodorovici. Pe Darius Vâlcov, Lia Olguța Vasilescu și pe Liviu Pop care fac declarații iresponsabile. Pe lângă sus-menționatele victorii de imagine, Gabriela Vrânceanu Firea începe să aibă și câțiva aliați în teritoriu. Până în clipa în care aștern eu pe ecranul computerului aceste gânduri două organizații județene – cea din Ilfov, și cea din Brăila- au dat publicității comunicate prin care se disociază de felul autoritarist în care conduce partidul dl. Liviu Dragnea. S-au mai înregistrat revolte semnificative și în rândul parlamentarilor PSD de Botoșani. Nu este deloc exclus ca în viitoarele zile disidența din partid să se amplifice. Un prilej de nemulțumire va fi reprezentat mai mult ca sigur și de ceea ce este de așteptat să se întâmple cu ocazia viitorului Comitet Executiv Național al PSD, programat pentru sfârșitul lunii. Ședința în care urmează să fie prezentată evaluarea miniștrilor din guvernul condus de d-na Viorica Vasilica Dăncilă va fi indubitabil una cu istoric. Baronii din județe ai partidului vor da o luptă pe viață și pe moarte spre a-și salva de la mazilire favoriții, dar și de a-și impune în locul excelențelor care urmează a fi trimise acasă oamenii dispuși să le facă jocurile. Dl. Liviu Dragnea va fi asaltat de cereri și îi va fi mai greu ca niciodată să împace și capra, și varza. Integral: http://www.contributors.ro
BNR arată că 20% dintre românii între 20 și 64 de ani trăiesc în străinătate! Aproape o cincime au studii universitare! Circa 20% dintre românii cu vârsta cuprinsă între 20 și 64 de ani trăiau în 2017 într-un alt stat din Uniunea Europeană, arată Banca Națională a României în Raportul asupra inflației elaborat în luna august. Practic, este vorba despre categoria de vârstă cu impact direct asupra pieței muncii, o piață care se confruntă cu o acută lipsă de personal. În comparație, media în statele UE este de 3,8%. România e pe primul loc la migrația în alte state europene, fiind urmată de Lituania, Croația, Portugalia, Letonia și Bulgaria (ponderi cuprinse între 10 și 15 %, potrivit BNR). Datele BNR mai dau o informație esențială: din totalul românilor plecați în UE, 17% au studii superioare. E vorba practic de un brain-drain accelerat, o fugă fără precedent a creierelor. Integral: https://www.comisarul.ro
„Țara vrea să ne omoare!”. Ce spun tinerii români care au plecat sau care urmează să plece din România Numai în ultimul an, au plecat din ţară 220.000 de oameni. Şi-au luat la revedere de la ţara în care s-au născut, pentru o viaţă mai sigură. Jumătate din ei sunt tineri cu vârste cuprinse între 15-34 de ani, adică viitorul României. Şi-au făcut bagajele şi au lăsat în spate o viaţă întreagă: familii, prieteni, proiecte, vise. Şapte români care au plecat în luna august şi un tânăr care urmează să plece îşi spun povestea, într-un reportaj marca „Din|interior”. ….. Radu Nicoară: La mine a fost momentul Colectiv, mi-am pierdut mulţi prieteni acolo şi mi-am dat seama că singura lor vină a fost că locuiesc într-o societate coruptă până la urmă şi atunci am decis că, practic, de multe ori simt că şi mie îmi sunt zilele numărate din simplul fapt că sunt în Bucureşti. Ruxandra Corduneanu: Colectiv şi cred că şi tot ce s-a întâmplat cu Ordonanţa 13. Câţi ani sunt de la Colectiv? Trei. Şi în continuare nu s-a rezolvat nimic. În spitale, la arşi, mor oameni. Şi atunci cu toate chestiile alea, Radu chiar a venit la mine şi era, nu, plecăm, nu mai are sens să rămânem, adică ţara vrea să ne omoare. Alin Olaru: Cred că nişte factori care au influenţat decizia mea ar fi direcţia generală în care merge ţara, de sus de la guvernare şi până la chestii mai mărunte, până la sistemul medical, siguranţa zilei de mâine ş.a.m.d. Dacă vorbim strict punctual de a profesa ca medic în România, sunt foarte multe lucruri care ar trebui să se schimbe, începând de la condiţiile din spitale, de la modul în care sunt direcţionate investiţiile şi fondurile în general din sănătate, la atitudini, atât pe partea medicală, cât şi pe partea pacienţilor, sunt foarte multe carenţe. Raluca Bem Neamu: Avem doi copii, iar naşterea celor doi copii a avut loc în spitale de stat, în acelaşi spital, cu acelaşi doctor, în condiţii similare, la diferenţă de doi ani şi jumătate. La a doua naştere a fost un coşmar. Nu intru în detalii, dar totul ţinea de lipsa de dezinfectare şi ştim scandalul care a fost. Ne-a afectat la a doua naştere a copilului. Iarăşi, era mai târziu, deci, teoretic, lucrurile trebuia să fie mai bune decât prima dată. Din fericire, s-a terminat cu bine, numai că a fost foarte neplăcut, spre dramatic ceea ce s-a întâmplat şi am avut imagini, flashuri din filmul Moartea domnului Lăzărescu, în timp ce mă plimbam pe holuri. Radu Nicoară: La spital e foarte periculos să ajungi la stat. Adică, am avut mai mulţi prieteni în Colectiv şi au murit în spital…doar pentru că erau în spital. Din cauza asta simt, mai ales Bucureştiul, că e un pericol fizic pentru mine, pentru că e traficul foarte mare, lumea nu e atentă când conduce, dacă se întâmplă să fiu lovit şi să ajung în spital, mi-e foarte frică să ajung în spital şi simt că trebuie să îmi păzesc spatele şi nu e neapărat un oraş în care vreau să trăiesc, în care trebuie să fac asta. Raluca Bem Neamu: În momentul de faţă simţim că România nu are perspective. Acum 10 ani situaţia era mai bună decât acum. În orice societate se ştie că există o evoluţie. În momentul în care am conştientizat că lucrurile sunt din ce în ce mai greoaie, din ce în ce mai dificile, am avut acest sentiment, că perspectivele sunt din ce în ce mai sumbre până la urmă. Adică, ai nişte aşteptări de la societate, te străduieşti, eşti într-un domeniu în care mişti lucrurile şi îţi dai seama că eşti într-o bulă, într-o bulă frumoasă cu oameni minunaţi. Avem prieteni artişti, totul în jurul nostru este minunat. Cum facem un pas în afara acestei bule, ne dăm seama că totul este în curs de disipare, iar perspectivele nu sunt deloc îmbucurătoare. Nu există perspective. Maria Persu: Mie mi se pare că e absolut evident că pentru oricine nu susţine o formă de autoritarism, guvernarea PSD este mai mult decât un eşec şi că corupţia chiar este o problemă în spaţiul românesc, însă nu sunt complet de acord cu modul în care e tratată problema la proteste. Integral: https://www.digi24.ro
Visul lui Dragnea. In 2005, greii pesedisti de atunci, in frunte cu noul lor presedinte Mircea Geoana, se reuneau la Brasov. Printre ei si Liviu Dragnea, pe atunci doar util. La orice. Disponibil pentru orice. Inca nu avea un scaun dedicat la masa puterii, pe care insa si-l dorea cu sete. Si Liviu Dragnea a tinut atunci un discurs pe care unii participanti si-l amintesc acum cu un frison: “Noi trebuie sa fim ca Mafia”, le-ar fi spus Liviu Dragnea liderilor PSD de-abia iesiti din epoca Nastase-Iliescu. Se referea la acea cultura de organizatie impenetrabila vazuta prin filme ca “Nasul”. Dupa ea tanjea. Ajuns in timp nu doar la masa puterii, ci detinatorul ei unic, Liviu Dragnea si-a indeplinit obiectivul, dar pana la un punct. Da, PSD este comparat de multi cu Mafia. Numai ca marii “nasi” ai clanurilor mafiote din filmele care l-au inspirat pe Liviu Dragnea mai aveau ceva pe langa putere: aveau stil, stiinta profunda a jocului si o doza de intelepciune in gestionarea ei. Cand si-o pierdeau, plateau cu viata. Asa cum este pe cale sa plateasca acum Liviu Dragnea cu viata sa politica si a PSD, daca acesta nu se trezeste macar in ceasul al XII-lea. Cel care se visa un fel de Al Capone se apropie vertiginos de o criza majora cu 4 piloni. Unul economic, pentru ca economia supraincalzita de consum desantat fara investitii si lovita in plin de pesta porcina gafaie si la un moment dat va crapa. In spatele cresterii economice se aduna dezechilibre uriase care in curand nu vor mai putea fi cosmetizate. Nu e intamplator ca rezerva la dispozitia primului ministru este zero, dupa cum a recunoscut ministrul de Finante, iar rezerva valutara a scazut substantial. Economia si planurile antiJustitie ale lui Liviu Dragnea, pentru care ele reprezinta ultima carte de jucat, vor genera probabil noi proteste de strada. Acestea impreuna cu furia lasata in urma de represiunea din 10 august, pe care 63% dintre bucuresteni o condamna (Pieleanu dixit!) vor constitui pilonul social al crizei. Din punct de vedere politic, se manifesta deja criza interna, in partid, si semnele sunt ca ea se va amplifica, cu efecte deja evidente pe situatia din coalitie. Calin Popescu Tariceanu are toate motivele sa isi doreasca un Liviu Dragnea cat mai slab si un PSD cat mai tulburat din care sa extraga halci electorale. Integral pe Ziare.com
Va urez o saptamana buna! D@D
41 Raspunsuri la Revista Presei – 10 septembrie. Condamnatul își cere public aministia, prin OUG!
dada10/09/2018 at 08:55
Funar are dureros de multă dreptate !
mar10/09/2018 at 09:17
Când se interzice opinia și se pune opoziția cu fața la perete, dictatura s-a instalat. Restul sunt reglaje fine.
Următoarea pe listă este siguranța națională, după care va începe ”distracția” în stradă după principiul ”cine nu este cu noi, este finanțat din străinătate” și săltat/gazat/pierdut pe traseu.
Aseară s-a trimis o mostră, a fost ”sădită” sămânța la scato tv. – ”Au fost proteste finanțate și din străinătate. A fost o tentativă de lovitură de stat. E mai puțin important de unde știu. Săptămâna viitoare vor ieși informații despre organizarea de tip paramilitar, despre finanțarea din străinătate. Sper ca DIICOT și Parchetul General să ancheteze”
Cetatean10/09/2018 at 09:28
“Da, da, a fost tentativa de lovitura de stat finantata din strainatate. Stiu sigur, Mos Craciun/Zana Maseluta/Ronald McDonald mi-a trimis un SMS. Nu, nu depun denunt la Parchet, pentru ca nu am date si probe. Trebuie sa ma creada prostii pe vorbe. Iar eu trebuie sa distrug statul roman ca sa scap, sub pretextul ca il apar de teroristi imaginari. Erau sa ma asasineze, noroc ca am scapat deghizandu-ma in Ion Iliescu”.
1989-1991-2018: Teroristi-golani-sosoristi vs. Emanatii Iubiti ai Poporului
Aceeasi reteta clasica.
zigzag10/09/2018 at 09:35
Campania Im Tirtzu – acelasi model , agenti ‘straini” care vor sa fure Kibutul :))
zigzag10/09/2018 at 09:42
https://www.hotnews.ro/stiri-esential-22693483-sua-amenin-sanc-iuni-curtea-interna-ional-penal-cazul-care-magistra-vor-dispune-anchetarea-unor-presupuse-crime-zboi-comise-afganistan.htm
Comic :)))
zigzag10/09/2018 at 09:44
Israelitii rusofoni , dixit ; “Statele Unite vor folosi toate mijloacele necesare pentru a ne proteja cetăţenii şi pe cei ai aliaţilor noştri de judecarea injustă de către această instanţă ilegitimă”, ar urma să spună Bolton, conform unui draft al discursului său, consultat de Reuters.
Bolton va spune de asemenea că Departamentul de Stat va anunţa închiderea biroului Organizaţiei pentru Eliberarea Palestinei din Washington din cauza îngrijorării privind încercările palestinienilor de a obţine deschiderea unei investigaţii a CPI asupra Israelului. “SUA vor fi mereu alături de Israel, prietenul şi aliatul nostru”, se mai arată în discursul lui Bolton.”
Instanta Ilegitima :)) , exact placa lui bibisor si putin .
Hai sa desfiintam si CPI , daca nu le convine la “brietenii boboarelor ” :))
Democratie pura , nu ?
depemures10/09/2018 at 10:08
Mă surprinde că atotateaflatorul cu mămăligă între dinți , nu șuieră nimic despre negocierile cu Hunor Kelemen. UMF Tg. Mureș a devenit o afacere dragă flaușatului.
Bre țărane , te așteptăm în Ardeal , pe tine alături de marele român din Ibănești: Gliga. Să nu scuipăm de două ori.
PS nea Klause , ieși domne de sub pat , nu te suspendă borfașii.. ……nu încă.
depemures10/09/2018 at 15:07
De ce- i opărit flaușatul ? Pentru că poate fi inculpat pentru tentativă de omor . I s-a spus de câteva zile acest lucru.
Astăzi îi vom reaminti !
dada10/09/2018 at 15:17
Mi se pare că a fost trecută cu vederea o știre cu importanță mai mare de cât pare :
https://www.g4media.ro/decizie-istorica-a-constantinopolului-biserica-rusa-pierde-ucraina.html
Eugen Vasilescu10/09/2018 at 15:35
Este f. importanta in masura in care Moscova se considera noul Constantinopol. Bartolomeu si Moscova se cearta de ani buni. Are ceva de zis Bartolomeu despre Recublica Moldova/Basarabia?
Paganel10/09/2018 at 15:56
Acolo ar putea să facă masonul bor ceva – o discuție cu Bartolomeu, de pildă, dar el e ocupat cu „catedrala neamului prost”!…
Eugen Vasilescu10/09/2018 at 16:16
Parca Teoctist a fost rapid sa reactiveze episcopia(mitropolia?) Basarabiei imediat dupa 90. Dar Bartolomeu cred ca e mai susceptibil la us state dept. Patriarhia din Constantinopol dupa ww2 a fost mereu sustinuta de sua din motive politice. Ca si acum.
Paganel10/09/2018 at 15:28
https://www.hotnews.ro/stiri-esential-22693851-proteste-anun-ate-luni-diaspora-lun-violen-ele-din-10-august.htm
zigzag10/09/2018 at 15:35
https://www.hotnews.ro/stiri-esential-22694021-dosarul-colectiv-fost-nat-din-nou-judec-tori-nou-termen-fost-stabilit-22-octombrie.htm
mar10/09/2018 at 16:36
https://www.g4media.ro/adevaratul-adversar-din-interiorul-psd-de-care-se-teme-azi-dragnea.html
A A10/09/2018 at 17:09
Buna ziua. Interesanta activitate https://www.hotnews.ro/stiri-esential-22694297-lin-ivan-trimis-solicitarea-excludere-psd-din-grupul-sociali-tilor-europeni-narea-unei-discu-nsemna-gir-dat-celui-mai-nociv-regim-politic-din-europa.htm
Paganel10/09/2018 at 17:21
Poate așa se sesizează și euro-cutrele alea socialiste și aruncă lestul (muie)psd „peste bord”. Le-am cerut asta, pe e-mail (trimis lui Timmermans), din iarna trecută, am semnat și petiția în cauză și… nimic până acum!
Paganel10/09/2018 at 17:19
Mai vin și vești bune…
https://www.digi24.ro/stiri/actualitate/justitie/victorie-la-iccj-mesajul-unuia-dintre-procurorii-dna-anchetati-pentru-dosarul-oug-13-994162
Eugen Vasilescu10/09/2018 at 17:25
https://www.g4media.ro/invatatorii-de-la-clasele-minoritatilor-nationale-nu-mai-au-voie-sa-predea-limba-romana-forumul-democrat-al-germanilor-din-romania-considera-masura-discriminatorie-si-o-va-ataca-la-cncd.html ?
sugestii, locul e liber pt alte limbi, cel putin 2-3 limbi ar fi candidate??
Paganel10/09/2018 at 18:38
Să încerc… maghiară, ivrit și, firește, „regina balului”, „cu voia dumneavoastră, ultima pe listă” (cum ar zice un clasic bolșevic, încă în viață), ruuuuskiii jaaazyyyyk!
mar10/09/2018 at 17:31
Încet și sigur, Pablito&Trădi se așează în galeria deschisă de Ceaușescu&Co.
https://www.g4media.ro/dragnea-si-tariceanu-au-participat-la-deschiderea-anului-scolar-pe-facebook-dar-nici-acolo-n-au-scapat-de-huiduieli.html
A A10/09/2018 at 18:54
Na, ca i-o pune gibon dement in raport cu ascultatorii pesedisti cei mai multi tembeli obisnuiti sa consume zilnic doar rahat de informatie https://b1.ro/stiri/eveniment/victor-ponta-poza-dragnea-maior-kovesi-dar-nunta-fiu-239868.html
cedric10/09/2018 at 19:24
Credeam ca jandarmii nu mai indraznesc sa se arate :
https://www.stiripesurse.ro/protest-in-piata-victoriei-la-o-luna-de-la-10-august-tensiuni-intre-jandarmi-si-protestatari_1288147.html
A A10/09/2018 at 19:54
http://www.ziare.com/stiri/justitie/csm-in-razboi-cu-ministrul-justitiei-sapte-membri-cer-avocatului-poporului-sa-intervina-1529051
DP10/09/2018 at 20:22
Mirama-s …o sa dea maimuta asta maine un comunicat ca studiaza “problema”.
Si o sa ramanem cu comunicatul .
ca si dupa kwj cu bujetu….il roaga prezidentu si el se ocupa de conditiile de penitenciar ale lu judecatoru mustata…ala de-a murit in puscarie. Plus ceva cu o femeie printr-un spital ..din ce-mi aduc aminte.
A A10/09/2018 at 20:27
Nici o speranta de la ciclopul dement. Interesant ca mai sunt judecatori in CSM care au atitudine de aparare a legalitatii.
DP10/09/2018 at 20:24
“mira-m-as”…hai ca-i greu cu limba romana
mar10/09/2018 at 20:28
Este momentul oportun pentru moțiune de cenzură.
https://www.hotnews.ro/stiri-politic-22694427-tensiunile-psd-continu-cum-taberele-conflictul-intern-putea-arunca-aer-majoritatea-parlamentar.htm
DP10/09/2018 at 20:31
Mda…asta e tare ..”cea mai mare proporție de emigranți se înregistrează în categoria de vârstă 20 -39 de ani, adică exact cea mai productivă” din echivalent “Ploiestiului” care a plecat din tara in 2017..anul trecut.
Greu de surmontat . cum sa-i aduci inapoi ? pesede ? lui ii convine… Si chiar daca e sa vina …dureaza ani .
Livio10/09/2018 at 20:38
Singele apa nu se face:
Cine crede ca lupul (Firea, Ponta, Gorghiu, Flutur, Johanis etc) isi schimba naravul se inseala amarnic… 🙁
depemures10/09/2018 at 20:40
Guvernul a inclus insa Autostrada Iasi-Targu Mures pe lista proiectelor ce vor fi realizate prin parteneriat public – privat, iar specialistii spun ca astfel au ingropat proiectul, deoarece costurile sunt mult prea mari pentru a si le asuma cineva. Pe langa asta, prin acest sistem constructia ar dura ani de zile. Guvernul Dancila insista insa ca solutia parteneriatului public-privat este cea mai buna.
“Am primit, din partea comisarului european pentru Politica Regionala, Corina Cretu, raspunsul la scrisoarea adresata presedintelui Comisiei Europene, Jean-Claude Juncker, in legatura cu autrostrada Targu Mures- Iasi. In esenta, raspunsul ne comunica faptul ca responsabilitatea este exclusiv in curtea Bucurestiului, ca Uniunea Europeana poate finanta pregatirea tehnica si apoi constructia autostrazii, inclusiv dupa 2020, in masura in care autoritatile romane prioritizeaza acest proiect, il includ in lista pentru finantare, si pregatesc, in mod profesionist, partea tehnica pentru a-l face efectiv finantabil si implementabil.
desy.demeter10/09/2018 at 20:44
Mures dear,
Ma muncesc sa fac revista presei si imi “furi” unul din articole..:) Si am si santier in casa toata saptamana..Astia vor sa faca studii: pre-fezabilitate, fezabilitate, etc cate 2,3/an, care isi pierd valoarea anul urmator.
mar10/09/2018 at 20:53
Începe balul! Firuța a părăsit bârlogul și a plecat în turneu.
https://revistapresei.hotnews.ro/stiri-radio_tv-22694773-gabriela-firea-invitat-ora-21-00-digi-24.htm
mar10/09/2018 at 21:02
Corect! – ”​Avem prea multe schimbări și prea puține reforme în educație, atrage atenția Mircea Miclea, după ce președintele Klaus Iohannis a spus la deschiderea școlii că avem o meteahnă “numită reformită” și că și-a dorit ca proiectul România Educată “să nu apară «peste noapte»”. Contactat de HotNews.ro, fostul ministru a declarat “e o confuzie aberantă pe care o face președintele”. “Păi, la dânsul noaptea a ținut 4 ani și nu a făcut niciun document. Mă așteptam să vină cu o analiză coerentă”, a afirmat Miclea.
DP10/09/2018 at 21:04
Catalin Ivan ? In orice caz unul agreat de UE. Autohton nu vad pe nimeni.
Orice pesedist ar pune , acela sau aceea va trebui sa administreze dezastrul actual. Si va trebui sa-si asume pierderea alegerilor de catre pesede (presupunind ca vor fi corecte…).
Reforma pesede ? numai daca emigreaza in masa.
Si mai e o chestie. Nu e de ajuns sa schimbe PM-ul.
DP10/09/2018 at 21:09
@Livio at 20:38
cedric10/09/2018 at 21:08
Nu va vine sa credeti!
https://www.stiripesurse.ro/victor-ponta-da-lectii-opozitiei-plan-in-10-pasi-pentru-debarcarea-lui-dragnea-romania-este-intr-un-moment-extrem-de-grav-al-destinului-sau_1288157.html
L-am citit in diagonala, n-are idei proaste!
Adrian10/09/2018 at 22:04
Este un plan fantasmagoric. V. V. Ponta cere lupilor să devină vegetarieni. Planul trebuie asumat de către PSD, nu de către opoziție. Dincolo de asta, cine sunt personalitățile din PSD care să fie cinstite și să aibă calități de lideri?
Simplul fapt că sunt încă membri ai partidului îi compromite.
Așa că, vorba lui Nenea Iancu, “a se slābi!”
cedric10/09/2018 at 21:58
Ce mizerie de om, n-are alta treaba, a rezolvat toate problemele din justitie:
http://www.ziare.com/tudorel-toader/ministrul-justitiei/toader-a-cerut-verificari-la-doi-notari-care-s-au-ocupat-de-retrocedarea-casei-pierdute-de-iohannis-in-instanta-1529133
depemureş10/09/2018 at 22:54
Jigodie parfumată !
mar10/09/2018 at 22:09
Firuța a găsit vinovatul pentru mizeria din Buhu, Pablito: Cucoana nu are pic de scrupule, subestimează și calcă în picioare pe toată lumea. Evident este urmărită și hăituită, practic a venit cu o placă zgâriată și reluată la infinit. Asta dovedește deriva în care se scaldă PSD-ul, din nefericire opoziția nu știe să valorifice o astfel de oportunitate. Cu puțină.strategie și renunțarea la orgolii, PSD-ul poate fi transformat în istorie. Din păcate nu a apărut liderul care să-i strângă și să treacă la acțiune.
« Revista Presei – 11 septembrie. Cate studii de fezabilitate mai trebuie platite pentru autostrazi?
Revista Presei – 8 septembrie. Limba pesedeza si statul paralel. »

References: CCR 
 CCR 
 CCR 
 CCR 
 CSM 
 CSM 
 CCR 
 CSM